Hkawp Hkungga ai Magam gun ni hpang de,
Myen hpyen ni hpe gaw malu masha shakyet kau ya ai ladat, machyu pala
ni hpe lam kaw nna hkap jahten kau ya ai ladat, kom man do (Jau Gawng)
ladat ni hte gasat yang she ten galu hta anthe ni awng dang na re ngu
mu mada ai.
Hpa majaw nga yang, Vietnam ni gaw Amerikan ni hpe ndai
ladat hte gasat wa ai majaw re. Grau nna moi shawng de mung, anhte a
share ninghkring ni gaw Kom man do (Jau Gawng) ladat hte dumhpau sinat
ni rau sha gasat lai wa ai shaloi awng dang ai lam ni law law lu lai
wa ai masa ni mung grai nga ai majaw mung rai nga ai.
Bai nna, VOA, RFA ni hku nna san-htai galaw wa ai shaloi mung,
shanhte ni gaw Myen ga hte san yang, anhte ni gaw Jinghpaw ga hte htai
ya di nna anhte a Myusha ga hpe mung manu shadan la nga ga ngu seng
ang ai ni hpe htawn tsun dan ya marit yaw.
N dai lam ni gaw ngai mu mada ai, nye kraw kata hta hkam sha ai lam ni
hpe hpaw tsun dan ai re.
N masu nna tsun dan ga yang, ngai kaja wa nan majan de sa gasat mayu
ai re. Raitim, nye manang langai hpaji jaw ai gaw, n dai zawn hpaji
ladat hte gasat ai ni mung nga ra ai, hpa hkum tsang u, nga nna hapji
jaw wa ai majaw ngai nanhte ni hpang de laika ka let shakut sa wa ai
re. Kaga lam yan ni hta mung ngai hku nna Myen ni hpe gasat taw nga ai
re. Ga shadawn tsun ga nga yang, Shawnglam kaw nga ai KIA hpyenla ni a
matu akyu hpyi ya ai lam, nye makau na ra kadawn taw nga ai ma kasha
ni, hpyen yen ni hpe hpaji jaw, ja gumhpraw kaji kajaw garum, laika
buk ka ai lam ni hpe galaw taw ai re.
Hkyak hkyak bai kahtap tsun mayu ai gaw, Myen hpyen ni hpe gaw Malu
masha shakyet kau ya ai, laknak htaw modo ni hpe jahten kau ya ai Jau
Gawng ladat ni hpe jai lang yang gaw kaja na re ngu, tsun dan mayu ai
law.
Seng ang ai ni hpe mung htawn tsun dan ya marit yaw. Chyeuju kaba
sai. Karai Kasang tut shaman ya u ga.
By/ peteru
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn smo_Latn